**Innbydelse kretssamling Orientering i Bodø**

2019 var kanskje sommeren da DU startet å lære om kart og kompass?

Eller kanskje har du mye mer trenings- og løpserfaring, og kjenner flere i o-miljøet i klubb og krets?

Uansett: Som markering av sesongavslutningen i o-skogen arrangerer B&OI ei sosial treningssamling for nettopp DEG!

Et døgn der du kan trene, leke, spille kort, spise, sove på flatseng. Kort sagt, bli bedre kjent med andre som også synes at o-løp er artig!

Velkommen til å bygge o-miljø og nettverk for 10-16-åringer! Både dem du har møtt på trening og løp i sommer, og kanskje nye fjes fra andre deler av Nordland!



Samlingen er for aldergruppen 10-16 år for utøvere fra Nordland Orienteringskrets.

Tidspunkt er fra fredag 4. oktober 2019 kl. 17 til lørdag 5 september på ettermiddagen, ca kl. 15.

Samlingen vil være på Bestemorstua i Bodø, hvor vi også skal overnatte. Her vil vi også ordne med all bespisning. Programmet starter med en økt fredag ettermiddag, så du må ha spist før økta.

**Du må ta med deg:**

Treningsutstyr tilpasset utetrening og årstiden

Kompass og brikke (hvis du ikke har det stiller vi med låneutstyr)

Sovepose og liggeunderlag

Toalettsaker, håndduk

**Bestemorenga**

Området på Bestemorenga er et fint utgangspunkt for ulike treninger og øvelser.

B&OI Orientering stiller med instruktører og det som trengs av ressurser.

**Deltakelse**

Påmelding i eventor, eller ved å sende e-post til steve.samuelsen@hotmail.no

Påmeldingfrist er onsdag 2. oktober.

**Vi må ha min. 10 deltakere for at samlingen vil bli gjennomført**

**Egenandel**

Ingen